Lõhavere järv
Lõhavere järv on paisjärv Sakala kõrgustiku põhjaosas, Viljandi maakonnas Põhja-Sakala vallas Lõhavere külas. Järve pindala on 0,6 ha, pikkus 200 m, laius 95 m, valgla suurus 17 km², kõrgus merepinnast 64,5 m ja see on paisutatud Lõhavere ojale. Järv asub Lõhavere külas ja selle edelakallas Päraküla külas. Limnoloogilise tüübi järgi on veekogu kalgiveeline eutroofne ehk kalgiveeline rohketoiteline järv. Järv kuulub Lääne-Eesti vesikonda ja Pärnu alamvesikonda. Järv on avalikult kasutatav veekogu.